U-I-180/99
Natisni
Opravilna št.:
U-I-180/99
Datum odločitve:
21. 6. 2001
Objavljeno:
OdlUS X, 130
ECLI:
ECLI:SI:USRS:2001:U.I.180.99
Akt:
Sklep Upravnega odbora Zbornice za zasebno varovanje z dne 6. 10. 1998
Izrek:
Postopek za preizkus pobude za začetek postopka za oceno ustavnosti in zakonitosti Sklepa Upravnega odbora Zbornice za zasebno varovanje z dne 6. 10. 1998 se ustavi.
Evidenčni stavek:
Pobudniki so vložili nepopolno vlogo in ker je v določenem roku niso dopolnili, je Ustavno sodišče postopek za preizkus pobude za oceno ustavnosti in zakonitosti ustavilo.
Geslo:
Ustavno sodišče, nepopolna vloga (nedopolnitev v določenem roku).
Ustavno sodišče, vročitev pisanja, po oglasni deski.
Pravna podlaga:
Zakon o Ustavnem sodišču (ZUstS), 6., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Člani zbornice celjske regije
Datum vloge:
3. 8. 1999
Vrsta odločitve:
sklep
Vrsta rešitve:
ustavitev
Dokument:
US20859
Dokument v PDF obliki:
U-I-180-99.pdf
115 KB
Prenesite datoteko
U-I-180/99-7
21. 6. 2001
S K L E P
Ustavno sodišče je v postopku za preizkus pobude članov Zbornice celjske regije na seji dne 21. junija 2001
s k l e n i l o:
Postopek za preizkus pobude za začetek postopka za oceno ustavnosti in zakonitosti Sklepa Upravnega odbora Zbornice za zasebno varovanje z dne 6. 10. 1998 se ustavi.
O b r a z l o ž i t e v
1. Pobudniki izpodbijajo v izreku navedeni sklep, ker menijo, da je Upravni odbor Zbornice Republike Slovenije za zasebno varovanje v nasprotju s Statutom zbornice povišal članarino.
2. Na podlagi 6. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi z drugim odstavkom 105. člena Zakona o pravdnem postopku (Uradni list RS, št. 26/99-ZPP) mora biti vloga razumljiva in mora obsegati vse, kar je treba, da se lahko obravnava. Vloga mora med drugim obsegati tudi ime ter stalno prebivališče oziroma sedež strank in njihovih morebitnih pooblaščencev. Ker v pobudi niso navedena ne imena pobudnikov ne njihov naslov, jih je Ustavno sodišče z dopisom dne 21. 5. 2001 pozvalo, naj pobudo v roku 8 dni dopolnijo. Pri tem jih je opozorilo, da lahko na podlagi tretjega odstavka 28. člena ZUstS postopek ustavi, če v navedenem roku ne bodo sporočili podatkov, potrebnih za nadaljevanje postopka.
3. Ustavno sodišče je odredilo, da se navedeni dopis vroči s pritrditvijo na sodno desko. Vročitev velja za opravljeno po preteku 8 dni, odkar je bilo pisanje pritrjeno na sodno desko.
Poziv k dopolnitvi pobude je bil pritrjen na sodno desko od 21. 5. 2001 do 6. 6. 2001. S tem se vročitev tega poziva šteje za opravljeno. Pobudniki po vročitvi v postavljenem roku svoje vloge niso dopolnili. Ker ni bilo mogoče preizkusiti, ali so predpisani pogoji za začetek postopka izpolnjeni, je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi 6. člena in tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in dr. Lojze Ude. Sklep je sprejelo soglasno.
P r e d s e d n i k
Franc Testen